2. Budget 2024-27 - forslag til proces (Åben)
Tidl. politisk behandling
Forventet sagsgang
ØK, BY
Lovgrundlag
Lov om kommunernes styrelse
SAGENS INDHOLD
Byrådet skal i denne sag tage stilling til budgetprocessen for Budget 2024-27 med 
tilhørende tids- og aktivitetsplan.
Forslaget til proces for budget 2024-27 tager udgangspunkt i budgetprocessen for Budget 2023-26. For at 
sætte fokus på de områder, der er forbundet med usikkerhed i forhold til Budget 2024-27, foreslås det, at 
der afholdes ekstra budgettemamøder for Byrådet i april og maj 2023. Forslaget til budgetproces er 
nærmere beskrevet i det vedlagte baggrundsnotat samt i tids- og aktivitetsplanen.
Byrådet skal vedtage Favrskov Kommunes budget for 2024-27 senest 15. oktober 2023.
VURDERING
Byrådet har vedtaget fire langsigtede økonomiske målsætninger for Favrskov Kommune. Målsætningerne 
vedrører størrelsen af overskuddet på den ordinære drift, anlægsniveauet, gælden samt 
kassebeholdningen. 
Byrådets mål for overskuddet på den ordinære drift er 100 mio. kr. årligt. I Budget 2023-26 udgør det 
budgetterede overskud på den ordinære drift 91 mio. kr. i 2024. Overskuddet udgør 82 mio. kr. i 2025 og 
85 mio. kr. i 2026. Det budgetterede overskud på den ordinære drift ligger således årligt cirka 15 mio. kr. 
under den økonomiske målsætning.
Hertil kommer, at regeringen ikke kompenserer kommunerne for de konstaterede prisstigninger i 2. halvår 
af 2022. KL vurderer, at prisstigningerne svarer til ca. 1,4 mia. kr. på landsplan og dermed ca. 11 mio. kr. i 
Favrskov Kommune. Det medfører et generelt pres på budgetterne på de kommunale arbejdspladser og 
på [adresse] i særdeleshed i 2022. Der er tale om en udfordring, der også kan få betydning for 2023 
og budget 2024-27.
På handicap- og psykiatriområdet blev der i den seneste budgetopfølgning vurderet et pres på området på 
ca. 8 mio. kr. i 2023. Et efterfølgende visitationsmøde har medført yderligere forventede merudgifter på ca. 
2 mio. kr. i 2023. Hertil kommer, at der i [adresse] fra 2018 til 2022 har været en gennemsnitlig 
årlig vækst i udgifterne på ca. 6 mio. kr. Der er således behov for yderligere tiltag på området for at 
begrænse den økonomiske udfordring, som beregningsmæssigt kan opgøres til 16 mio. kr. i 2024, hvis der 
ikke iværksættes tiltag til at imødegå dette. Forvaltningen vil fremlægge mulige tiltag på Byrådets 
temamøde i april 2023.
Favrskov Kommune har indarbejdet forventerede merudgifter til flere borgere (demografi) i de kommende 
års budgetter. Hvis kommende aftaler mellem regeringen og KL indeholder finansiering til demografi, kan 
det således forbedre den økonomiske situation i [adresse]. I det nye regeringsgrundlag fremgår det, at 
udgifterne til demografisk vækst vil blive dækket. Modsat er det samlede økonomiske råderum i [adresse]: EMN-2022-03570
Dok-ID: 3475685
Sagsbehandler: sve
Byråd
28. februar 2023  19:00
meget begrænset frem mod 2030. Det forventes derfor, at økonomiaftalerne mellem regeringen og KL de 
kommende år vil blive stramme. Samtidig er der stor usikkerhed om udmøntningen af det nye 
regeringsgrundlag, for så vidt angår de varslede relativt store besparelser på beskæftigelsesindsatsen og i 
administrationen. 
På Byrådets temamøde i april 2023 vil der blive fremlagt en opdateret status på den økonomiske situation 
vedr.:

sårbare børn og unge

specialundervisning

handicap- og psykiatriområdet

beskæftigelsesområdet. 
På temamødet præsenteres Byrådet for årsagerne til udgiftsudviklingen, og hvordan udgiftsudviklingen er 
sammenlignet med andre kommuner. Byrådet vil ligeledes blive præsenteret for indledende overvejelser 
og forslag til, hvordan forventede merudgifter på de forskellige områder kan håndteres. Udover de 
ovennævnte områder vil der være opmærksomhed på udgifterne til ukrainske flygtninge, manglende 
finansiering til kommunerne for de stigende priser samt de varslede administrative besparelser i det nye 
regeringsgrundlag.
På Byrådets temamøde i maj 2023 vil der blive fulgt op på drøftelserne på temamødet i april jf. ovenstående.
Byrådets mål for det årlige anlægsniveau på det skattefinansierede område (ekskl. jordforsyning) er 
minimum 90-110 mio. kr. Anlægsniveauet i 2023-26 er på 110 mio. kr. årligt og svarer derfor til den 
økonomiske målsætning. Det bemærkes i den forbindelse, at den økonomiske målsætning for 
anlægsbudgettet ikke er prisfremskrevet de seneste tre år. Endvidere betyder de aktuelle prisstigninger, at 
der kan realiseres mindre anlæg for de afsatte beløb.
Endvidere er det Byrådets målsætning, at gælden på det skattefinansierede område (ekskl. jordforsyning) 
som udgangspunkt ikke må forøges. Det betyder, at der maksimalt optages lån svarende til det samlede 
afdrag på lån. Det vedtagne budget 2023-26 indeholder store nettoafdrag på kommunens gæld svarende 
til i alt 78 mio. kr. over fire år og lever dermed op til Byrådets målsætning.
Målsætningen for kassebeholdningen er, at den skal udgøre minimum 140 mio. kr. i gennemsnit over 12 
måneder inklusive overførsler mellem årene. Favrskov Kommunes kassebeholdning udgør ca. 520 mio. kr. 
ultimo 2022 (12 måneders gennemsnit). I budgetperioden 2023-26 er der et samlet kasseforbrug på 93 
mio. kr. bl.a. som følge af nettoafdrag på gælden på 78 mio. kr. Modsat er der budgetteret med en forventet 
indtægt på ca. 73 mio. kr. i 2024 som følge af statens forventede overtagelse af kommunernes 
tilgodehavende på indefrosne ejendomsskatter.
Af den samlede kassebeholdning er ca. 350 mio. kr. disponeret til overførte aktiviteter inden for anlæg og 
drift. Hertil kommer øvrige forpligtelser på ca. 70 mio. kr. Hvis alle ovenstående beløb skulle komme i 
anvendelse i budgetperioden 2023-26 er kassebeholdningen anvendt. Der vil dog normalt blive overført 
forholdsvis store uforbrugte budgetbeløb mellem årene.
Favrskov Kommunes økonomi indeholder som anført en række usikkerheder, som bl.a. er relateret til det 
nye regeringsgrundlag samt den forventede kommende finanslovsaftale og økonomiaftale for 2024 mellem 
regeringen og KL. Usikkerhederne vedrører bl.a. besparelserne på arbejdsmarkedsområdet og den 
kommunale administration, men andre områder er også i spil.
ØKONOMI
Job og Økonomi vurderer, at der på længere sigt er behov for at skabe en bedre balance i [adresse] 
Kommunes økonomi. På baggrund af den økonomiske situation samt de nævnte usikkerheder foreslås det, 
at balancen i budget 2024-27 tilvejebringes via en forøgelse af overskuddet på den ordinære drift, så det 
nærmer sig Byrådets økonomiske målsætning.
Med henblik på at nå dette mål foreslår Job og Økonomi, at administrationen udarbejder reduktionsforslag 
på 1,5 % af serviceudgifterne (ca. 33 mio. kr.). Det foreslås endvidere, at administrationen udarbejder 
udvidelsesforslag på 0,25 % af serviceudgifterne svarende til 5,5 mio. kr., så der er mulighed for at foretage 
mindre omprioriteringer i driftsbudgettet. Herudover udarbejder administrationen forslag til anlægsprojekter. 
De administrative forslag fremsendes til Byrådet 4. august 2023.
INDDRAGELSE
I april og maj 2023 afholdes der ekstra budgettemamøder for Byrådet for at sætte fokus på de områder, 
der er forbundet med usikkerhed i forhold til Budget 2024-27
I lighed med tidligere år er der mulighed for, at foreninger mv. kan stille forslag til budgettet. Forslagene 
skal fremsendes i april 2023. De relevante fagudvalg gennemgår forslagene i juni 2023, og forslagene 
drøftes på Byrådets budgetseminar 23. og 24. august 2023.
I juni 2023 præsenteres fagudvalgene for administrationens foreløbige forslag til reduktioner og udvidelser 
af driftsbudgettet samt forslag til anlægsprojekter. I august 2023 drøfter fagudvalgene administrationens 
prioriteringskatalog.
De politiske partier har i juni 2023 mulighed for at fremsende forslag til budgettet med henblik på, at 
administrationen kan foretage en overordnet økonomisk, juridisk og faglig vurdering af disse forslag. De 
endelige politiske forslag til budgettet fremsendes forud for budgetseminaret i august 2023.
Ledere og medarbejderrepræsentanter inddrages i budgetprocessen via drøftelser i deres respektive MED-
udvalg samt på fællesmøder mellem Økonomiudvalget og Hoved-MED-udvalget.
Efter Byrådets budgetseminar i august 2023 vil kommunens ledere og medarbejderrepræsentanter blive 
orienteret om status på budgetarbejdet primo september 2023. Herefter sendes budgetforslaget i høring.
Som følge af den lave tilslutning de seneste år er det politisk aftalt, at der ikke afholdes borgermøde om 
budgettet i 2023. I stedet oprettes en mere fleksibel offentlig adgang til at komme med input og spørgsmål 
til budgetforslaget. Det vil foregå i form af en digital adgang på [adresse] hjemmeside i 
høringsperioden. Den nye mulighed vil samtidig blive omtalt på kommunens sociale medier.
I løbet af budgetprocessen vil relevant materiale blive lagt på hjemmesiden.
INDSTILLING
Direktøren for Job og Økonomi indstiller til Byrådet:
1.
At forslaget til tids- og aktivitetsplan for budgetproces 2024-27 godkendes.
2.
At der administrativt udarbejdes forslag til reduktioner på 1,5 % af serviceudgifterne samt forslag til 
udvidelser på 0,25 % af serviceudgifterne.
3.
At der administrativt udarbejdes forslag til anlægsprojekter.
BESLUTNING
Økonomiudvalget, 21. februar 2023:
Fraværende: Ingen
Indstilles godkendt.
Byrådet, 28. februar 2023:
Fraværende: Ingen
Godkendt.
Bilag
1.
Budget 2024-27 - baggrundsnotat (3470181)
2.
Tids- og aktivitetsplan for Budget 2024-27 (3458884)
